ओपन आर्ट गैलेरी को बचाने में जुटा शंकर, युवाओं को कर रहा प्रेरित
नवलगढ़ शंकर की बनाई हुई पेंटिंग।
शेखावाटी में करीब तीन हजार हवेलियां हैं और इनमें से करीब डेढ़ हजार हवेलियों में भित्तिचित्र हैं। सबसे अधिक हवेलियां सीकर झुंझनूं में हैं। कुछ दिनों पहले शेखावाटी की 1400 हवेलियां का सर्वे कराया गया था। हवेली मालिकों की अनदेखी के चलते सैकड़ों हवेलियां टूट चुकी हैं। इनमें से कुछ हवेलियां तो स्वयं क्षतिग्रस्त हो गई, कुछ को भूमाफिया ने तोड़ डाला। मंडावा, फतेहपुर, नवलगढ़ को सरकार ने पहले भी हेरिटेज सिटी घोषित किया था। हवेलियों के बाहर उनकी जानकारी के बोर्ड लगाए थे।
यह है सरकार का प्लान
सरकारजल्द कानून लेकर रही है कि हवेलियों को नहीं बेचा जा सकेगा। तोड़ने वालों पर भी कार्रवाई होगी। जिन हवेलियों के मालिक अभी मौजूद हैं, उनको कैसे विकसित किया जाए या फिर उनका अधिग्रहण किया जाए। हवेलियों के बेचान और खरीदारी के लिए अलग से एक समिति होगी। समिति के पदाधिकारी सरकार नियुक्त करेगी। लावारिस हवेलियों को सरकार अपने कब्जे में लेगी। इनकी रजिस्ट्री भी नहीं हो पाएगी।
राजकुमार शर्मा | नवलगढ़
शेखावाटीकी हवेलियों को दुनिया की सबसे बड़ी ओपन आर्ट गैलरी कहा जाता है। इनके भित्तिचित्र पर्यटकों को लुभाते हैं। नवलगढ़ हेरिटेज सिटी के रूप में विख्यात है, लेकिन यहां की हवेलियों का संरक्षण नहीं होने के कारण इतिहास बनती जा रही है। युवा भी इन हवेलियों के प्रति अपनी रुचि नहीं दिखा रहे। लेकिन एक युवक ओपन आर्ट गैलेरी को बचाने के लिए आगे आया है, नाम है आर्टिस्ट शंकरलाल सैनी। शंकर इन दिनों हवेलियों को बचाने के लिए अपने साथियों को जागरूक कर रहा है। इतना ही नहीं जिद को पूरा करने की होड़ में शंकर ने चित्रकारी भी सीखी। चित्रकारी की इन बारीकियों को लोगों के बीच बांट रहा है।
एतिहासिकहवेलियों को बचाने की जिद
शंकरके मन में खयाल आया कि कि लोग ऐतिहासिक हवेलियों को तोड़ रहे हैं, ऐसे में आने वाली पीढ़ी को तो हवेलियां दिखाई ही नहीं देगी। हवेलियों की चर्चा सिर्फ किताबों में ही रह जाएगी। इसके बाद शंकर हवेलियों पर अंकित चित्रकारी को जानने में जुट गया। भारत भ्रमण किया और भारत की ऐतिहासिक धरोहरों के बारे में जानकारी जुटाई। पोदार कॉलेज में आर्ट गैलेरी बनाई। मन में ठानी कि वह अपने साथियों को इस चित्रकारी को बचाने के लिए जागरूक करेगा। चार- पांच वर्ष से लोगों को जागरूक कर रहा है। शंकर डूंगरपुर में हुई रैली में विरासत को बचाने के लिए लोगों को प्रेरित कर चुका है। उसका मानना है कि अगर हवेली मालिक अपनी हवेलियों को बचाने में जुट जाएं तो शेखावाटी का पर्यटन व्यवसाय अचानक बढ़ जाएगा।
hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva